Aivars Lācarus

Aivars Lācarus (dzimis ) ir latviešu ārsts, Talsu novada domes deputāts un bijušais Talsu domes un Talsu rajona padomes priekšsēdētājs.

 Dzīvesgājums 
Dzimis 1957. gadā. Studēja Rīgas Medicīnas institūta Vispārējās ārstniecības fakultātē, līdztekus 1979. gadā sāka strādāt Talsu slimnīcā par sanitāru. Pēc studiju beigām 1983. gadā sāka strādāt Talsu slimnīcā par ķirurgu,  1986. gadā Talsu poliklīnikā par urologu. No 1998. līdz 2001. gadam bija Talsu rajona galvenais ārsts. 

2001. gada pašvaldību vēlēšanās Lācaru ievēlēja Talsu domē no Tautas partijas saraksta. Jaunā sasaukuma domē viņu ievēlēja par Talsu domes priekšsēdētāju, gadu vēlāk par Talsu rajona padomes priekšsēdētāju. 2005. gada pašvaldību vēlēšanās atkal ievēlēts Talsu domē un saglabājis mēra krēslu. 2009. gadā ievēlēts Talsu novada domē.
2013. gadā ievēlēts par Talsu novada domes priekšsēdētāju no partijas "Talsu novada attīstībai". Pēc 2017. gada pašvaldību vēlēšanām turpināja darboties Talsu novada domē kā deputāts. 

2018. gadā pret Aivaru Lācaru ierosināja krimināllietu par fiktīvu šofera nodarbināšanu pilsētas domē, pēc kuras nonākšanas atklātībā viņš nolika deputāta mandātu.

Kategorija:1957. gadā dzimušie
Kategorija:Latvijas pašvaldību vadītāji
Kategorija:Latvijas politiķi
Kategorija:Rīgas Stradiņa universitātes absolventi
Kategorija:Talsu novada pašvaldības vadītāji